# Referat af møde i Handicaprådet den 24. april 2023

Afholdt på MS Teams

Deltagere: Handicaprådet

Afbud fra: Christian Baller og Camilla Staniok

1. **Dagsorden og velkommen**

**Finn bød velkommen til dagens møde.**

**Finn orienterede om, at høringen om en ny børn- og ungepolitik nu er offentlig, og ikke er kommet med dagsorden ud til handicaprådet. Derfor gennemføres en skriftlig høring, på basis af det materiale, der er på høringsportalen (se:** [Fornyelse af børne- og ungepolitik | Høringsportalen - Aarhus kommune](https://deltag.aarhus.dk/hoering/fornyelse-af-boerne-og-ungepolitik)**) Bemærkninger hertil sendes til sekretariatet /Anders senest mandag den 15. maj 2023. Rådet vil herefter modtage udkast til høringssvar fra formandskabet – inden det endeligt sendes fra rådet.**

1. **Kongelunden. Oplæg og efterfølgende drøftelse i Handicaprådet v/ Hanne Storvang, Trine Berthold og Karina Holme Krøjgaard.**

**Der var et fint oplæg fra Kongelundens sekretariat – og efterfølgende dialog med handicaprådet. Bl.a. blev de kommende fokusmøder i maj og juni nævnt. Se gerne det medsendte oplæg.**

**Tilgængelighedsrådet er involveret i arbejdet. Det blev anbefalet at involvere Rie (tilgængelighedskonsulent) i den videre proces.**

1. **Dialog om samling af ejendomsområdet i Aarhus Kommune**

Jakob Haarup og Konstantin Andoni fra Økonomi i BA holdt et oplæg om baggrund og perspektiver i byrådets beslutning om samling af ejendomsområdet i Aarhus Kommune. (Se også medsendte powerpoint).

Der var en stor interesse fra handicaprådet i at blive involveret i den videre proces.

Det blev aftalt, at tilgængelighedsrådets projektgruppe koordinerer og aftaler, hvem der deltager fra handicaporganisationerne i baggrundsgruppen i forbindelse med Ejendomme Aarhus.

1. **Høring om LGBT+ politik og handleplan**

**Efter et kort, mundtligt oplæg fra Anders Kirkedal Nielsen, var der følgende input fra Handicaprådet til et høringssvar fra rådet:**

* **Politikken indeholder mange sympatiske og gode elementer.**
* **Vi kan kun understøtte, at Aarhus Kommune får lavet en politik for LGBT+ personer.**
* **Det er positivt, at politikken ledsages af en handleplan**
* **Hvis politikken og handlingerne skal leve i praksis, er det bedst, hvis der følges op med fokus og nogle ressourcer. Hvis ikke politikken får lov at leve, er det bare noget, der bliver lagt ned i skuffen.**
* **Mange inden for autismeverdenen kender til LGBT+ området. Kan man få en beskrivelse af neodiversitet med ind på en eller anden måde? På den måde kan man favne særligt de unge, som føler sig udfordret på spørgsmålet om køn og seksualitet.**
* **Meget godt med opkvalificering af seksualundervisningen i folkeskolen (fordi den undervisning, der generelt er i dag) den matcher ikke den forståelse som mange har af verdenen.**
* **Skolelæger på forskellige skoler siger, at LGBT+ området er svært at nærme sig. Så derfor er det godt, hvis der kunne ske en opkvalificering af seksualundervisningen. Nogle er uddannet til at undervise i området – og de er klædt på til at tage snakken.**

1. **Høring om modeller for Børn og Unges organisering og høring om modeller for ledelsesstrukturen for UngiAarhus**

**Helle Mølgaard kom med et kort og præcist oplæg om de fire modeller for Børn og Unges organisering og modeller for ledelsesstrukturen i UngiAarhus.**

**Input til handicaprådets høringssvar:**

**Hvordan der kan blive en mere ensartet handicapforståelse i hele Børn og Unge på basis af modellerne og de fremtidige anbefalinger om ny organisation?**

**Hvad er argumentet for ikke at anvende en Københavnermodel i løsningen?**

1. **Invitation til konference om fremtidens boliger for ældre**

**Deltagere fra Handicaprådet: Lars, Birte, Peter, Mogens og Finn. Der kommer snarest nærmere info fra MSO om konferencen.**

1. **Orienteringer**

**Intet at bemærke**

1. **Henvendelser til handicaprådet**

* **Undersøgelse af de specialpædagogiske dagtilbud**

**Intet at bemærke**

* **Sundhedsaftale - Samarbejdsaftale om børn og unge i psykisk mistrivsel**

**Der var ingen skriftlige høringssvar hertil.**

* **Toiletter for alle i alle kommuner. Fra Dansk Handicapforbund**

**Det blev aftalt, at der bliver udarbejdet et notat om, hvordan det står til med offentligt tilgængelige toiletter i Aarhus Kommune. Også gerne med svar på funktionsperioder/ nedbrudsperioder.**

* **Fremtidens ladestandere for alle. Fra Danske Handicapforbund**

**Følgende spørgsmål blev stillet i forlængelse af henvendelsen:**

**Hvem har ansvar for ladestandere i byen? Hvem styrer det? Hvordan tænkes tilgængelighed/design ind?**

**Finn nævnte i sammenhæng hermed, at temaet om ”kørsel i byerne” er et tema, der i løbet af 2023 bliver taget op i handicaprådet. Spørgsmålene om ladestandere – vil optimalt set kunne tages med i den forbindelse.**

* **Status på VT-OPI-puljen**

**Notat vedlagt – om relativ mange og gode potentielle projekter.**

1. **Eventuelt**

Intet af bemærke.

1. **Evaluering af dagens møde**

**Polly nævnte, at hensigten er, at større punkter behandles når der er fysiske møder i handicaprådet. Men det er ikke altid, at det er praktisk muligt.**